**Skubiosios pagalbos skyriaus Liepojos g. 41, Klaipėda, I a. remonto**

**Techninė užduotis**

1. **Remontuojamų patalpų apžvalga**

Pastatas – ligoninė Liepojos g. 41, Klaipėda, (unikalus Nr. 2197-5002-0026), ypatingas statinys, randasi VšĮ Klaipėdos universiteto ligoninė teritorijoje. Pastatas septynių aukštų, pastatytas 1975 metais. Pastato sienos – g/b blokai, mūras, stogas plokščias, stogo danga – bituminė. Pastogės erdvė techninis aukštas, perdangos iš g/b kiaurymėtų plokščių, rygeliai.

Remontuojamos patalpos randasi pirmame aukšte, skubiosios pagalbos bloko patalpose. Patekimas į remontuojamas patalpas bus per pirmo aukšto pacientų laukimo salę arba išėjimas į vidinį kiemą priklausomai nuo remontuojamų patalpų vietos.

1. **Bendrieji reikalavimai**

Vykdant remonto darbus būtina vadovautis Lietuvos Respublikoje galiojančiais įstatymais, vyriausybės nutarimais, statybiniais organizaciniais techniniais reglamentais, statybos normomis, ministerijų taisyklėmis, įsakymais, nurodymais, rekomendacijomis, standartais.

Darbai, kuriuos reikia atlikti, yra apibūdinti visoje pirkimo dokumentacijoje ir yra laikoma, kad Rangovo pasiūlyme įrašyta kaina apima visus pirkimo dokumentuose išdėstytus reikalavimus. Jokie kiti mokėjimai neleidžiami. Darbai atliekami pagal pirkimo dokumentuose keliamus reikalavimus. Sutarčiai bus taikoma fiksuotos kainos kainodara. Rangovas turi teisę prieš pateikdamas pasiūlymą apžiūrėti remontuojamas patalpas ir įsivertinti numatytus darbus. Techninėje užduotyje pateikti darbai yra orientaciniai ir privalo būti tikslinami Rangovo objekto apžiūros metu (Rangovas teikdamas pasiūlymo kainą turi tai įvertinti). Nurodyta pasiūlymo vertė nekinta per visą darbų vykdymo laikotarpį. Rangovas papildomai turi pats įsivertinti galimus, numatomus, paslėptus darbus kokybiškam darbų atlikimui iki galinio rezultato.

Patalpų remontas bus vykdomas naudojamajame pastate ir veikiančioje įstaigos teritorijoje, todėl į patalpas bus įleidžiami tik instruktuoti ir iš anksto su Užsakovu suderintame sąraše esantys asmenys.

Žemiau pateikiami nurodymai, informacija ir techniniai, išdėstymo, sumontavimo, iškrovimo ir išbandymo reikalavimai turi būti vykdomi iki tokio laipsnio iki kurio jie yra tikslingi. Reikalavimai nustatyti šiame skyriuje yra taikomi visiems skyriams.

TU dokumentai yra vientisi ir tai kas reikalaujama vienoje jų dalyje yra taikoma ir visoms kitoms sutarties dalims. Medžiagų ir darbų kokybiniai reikalavimai turi atitikti jiems taikomų standartų reikalavimus tiek jų įsigijimui tiek ir darbų įvykdymui. Darbų metu neturi pablogėti kitų, neremontuojamų pastato dalių, patalpų, kiemo eksploatacinės savybės – jos turi likti ne blogesnės būklės, nei buvo iki darbų pradžios. Rangovas privalo atstatyti visa apimtimi darbų metu padarytus, vidaus patalpų, pastato, inžinerinių statinių, kiemo pažeidimus ar apgadinimus.

Tiekėjas (rangovas) per 5 dienas nuo sutarties pasirašymo pateikia atliekamų darbų grafiką.

Statybos darbus galima bus pradėti tik Užsakovo atstovui perdavus statybos darbų vykdymo zoną, pasirašius statybos aikštelės perdavimo – priėmimo aktą, pranešus apie darbų pradžią IS Infostatyba už Užsakovą.

Rangovas privalo darbus atlikti pagal techninio darbo projekto techninėje specifikacijoje, projekte, brėžiniuose ir pirkimo dokumentuose nurodytus reikalavimus.

1. **Darbo terminai, darbo valandos ir dienos**

Remonto darbai privalo būti baigti per 4 mėnesius nuo sutarties pasirašymo dienos.

Rangovas vykdomi darbai yra ribojami dėl gydymo įstaigos ypatumo – tylos rėžimas, miego rėžimas. Darbo valandos 8-17. Vykdant griovimo darbus laiką derinti su atsakingu asmeniu.

Pagrindiniai griovimo darbai - g/k lubų, sienų, durų angų (darbai kurie kels daug triukšmo ir didins dulkėtumą) galės būti vykdomi antradieniais ir šeštadieniais visą parą. Kiti darbai turės būti atliekami atskiromis zonomis iš anksto suderinus su Užsakovu.

1. **Darbų terminai ir apimtys**

Statybos darbai privalo būti baigti per 4 mėnesius nuo sutarties pasirašymo dienos.

Užsakovas nurodo Rangovui reikalingos elektros galios pajungimo ir reikalingo vandens debeto pajungimo vietas.

Darbas, nenurodytas darbų kiekių žiniaraštyje, tačiau reikalingas galutiniam rezultatui gauti, nesiskaitys kaip papildomas darbas.

Rengdamas pasiūlymą ir vertindamas Darbų kainą, Rangovas turi apimti visus darbus ir sutartinius įsipareigojimus, kurie būtini tinkamam Darbų vykdymui ir užbaigimui, įskaitant darbus, kurie nors ir nebuvo tiesiogiai nustatyti Techninėje užduotyje, tačiau kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos, panaudodamas visas savo žinias, patirtį ir rūpestingumą bei informaciją, susijusią su šiuo pirkimu. Darbų faktinių kiekių neatitikimas orientaciniams kiekiams, kurie nustatyti techninėje specifikacijoje bus priskiriamas Rangovo atsakomybei ir rizikai.

Darbus reikės derinti su silpnų srovių, vėsinimo sistemos įrengimo darbų atlikimu patalpose. Tiekėjas gali aplankyti objektą iš anksto suderintu laiku.

Esant neatliekamiems/papildomiems darbams pagal Užsakovo nurodymą, Rangovas pateikia neatliekamų/papildomų darbų sąmatą pagal konkursui pateiktus darbų įkainius.

Neatliekamų darbų sąmatos suma yra atimama iš bendros sutarties sumos, papildomų darbų sąmatos suma yra pridedama prie sutarties sumos.

1. **Vykdomų darbų sauga**

Rangovas yra atsakingas už visas saugaus darbo priemones. Nuo pat darbų pradžios iki jų pabaigos Rangovas turi vadovautis, laikytis ir užtikrinti saugaus darbo sąlygas, kad neįvyktų nelaimingas atsitikimas.

Rangovas, vykdydamas statybos darbus, turi vadovautis Darboviečių įrengimo statybvietėse nuostatais, Darbo įrenginių naudojimo bendraisiais nuostatais, Darbuotojų aprūpinimo asmeninėmis apsauginėmis priemonėmis nuostatais, Saugos ir sveikatos apsaugos ženklų naudojimo nuostatais, Saugos ir sveikatos taisyklėmis statyboje (DT 5-00), Higienos normomis ir statybos darbų technologijos projektų sprendiniais ir kitais galiojančiais darbuotojų saugos ir sveikatos teisės aktais, techniniais reglamentais, standartais, metodiniais nurodymais.

Visi Rangovo ir Subrangovo darbuotojai turi būti nustatyta tvarka pasitikrinę sveikatą ir pripažinti tinkamais dirbti statybose, žinoti saugaus elgesio statybos aikštelėje taisykles.

Rangovas turi įgyvendinti saugaus darbo principus savo vykdomiems darbams. Visi Rangovo dirbantieji turi būti tinkamai apmokyti vykdyti jiems paskirtus statybos darbus laikantis visų saugaus darbo reikalavimų ir nesukeliant pavojaus savo ir kitų darbuotojų sveikatai. Darbuotojai, kurie yra naujai samdomi į statybos aikštelę turi būti tinkamai instruktuoti dėl saugumo priemonių, galimų potencialių pavojų, statybos darbų specifikos, pirmosios pagalbos veiksmų ir priešgaisrinės saugos reikalavimų. Rangovas turi pildyti saugaus darbo instruktavimo žurnalą ir visi dirbantieji objekte ar statybos aikštelėje turi pasirašyti šiame žurnale, kad jie yra išklausę saugaus darbo instruktažą.

1. **Medžiagų ir darbų kokybė**

Visos naudojamos medžiagos turi būti geros kokybės, tinkamos numatytai paskirčiai ir atitikti nacionalinius bei tarptautinius standartus. Jeigu nenumatyta kitaip sutartyje ar techniniuose reikalavimuose, visur, kur duodama nuoroda į darbuose naudojamų medžiagų ir įrengimų atitikimą atskiriems standartams ir normoms, turi būti naudojami paskutiniai standartų ir normų leidimai arba jų pakeitimai. Medžiagos ir įrengimai turi ilgai tarnauti, reikalauti minimalios priežiūros ir turi būti gautos iš pripažintų tiekėjų/gamintojų.

Naudojamos medžiagos turi būti atsparios korozijai ar reikiamai apdorotos užtikrinant pakankamą apsaugą. Jos turi būti be toksinių priemaišų, neskatinti mikrobiologinio augimo.

Visos įrangos pagaminimo kokybė ir apdaila turi būti aukšto lygio. Defektai ar klaidos negali būti taisomi remontu, lopymu ar pan.

Rangovas turi garantuoti, kad visi įrengimai būtų tinkamos konstrukcijos, be defektų, teisingai surinkti ir sumontuoti, pagaminti iš kokybiškų medžiagų ir neturėtų pratekėjimų, lūžimų ar kitų gedimų. Naudojamos medžiagos turi būti tinkamos darbo sąlygoms.

Visi įrengimai turi būti suprojektuoti, pagaminti ir surinkti pagal patvirtintus gamintojo nurodymus. Atskiros dalys turi turėti standartinius matmenis, kad remonto metu būtų galima jas greitai pakeisti į naujas atsarginės dalis.

Mechaniniai įrengimai turi būti nauji ir prieš pristatymą niekada nenaudoti, išskyrus laiką, reikalingą bandymams.

Įrengimų pasirinkimo ir montavimo metu ypatingas dėmesys turi būti skirtas šiems dalykams:

* Visos dalys ir medžiagos turi būti:  
  - standartiniai gaminiai;  
  - lengvai pakeičiamos;  
  - naujos ir be defektų;
* Saugus eksploatavimas ir lengvas techninis aptarnavimas;
* Dalys patikrintos ir patikimos;
* Garantinis aptarnavimas.

Visi įrengimai, atliekantys tą patį darbą, turi būti vienodo tipo ir visiškai pakeičiami.

Įrengimų pasirinkimo metu turi būti kruopščiai išnagrinėta ar bus galima įsigyti atsargines dalis. Rangovas statybos darbams privalo suteikti Lietuvos Respublikos Civilinio Kodekso 6.698 straipsnyje numatytus garantinius terminus. Sumontuotiems įrenginiams ar gaminiams turi būti taikomas jų gamintojo suteikiamas garantinis terminas.

1. **Medžiagų įpakavimas ir saugojimas**

Visos pristatomos medžiagos ir įrengimai turi būti supakuotos ir pažymėtos pagal tarptautinius standartus, taikomos eksportui iš šalies gamintojos. Rangovas sandėliuoja medžiagas ir įrengimus taip, kad išvengtų jų būklės pablogėjimo ar sugadinimo. Turi būti laikomasi gamintojų nurodymų. Sugadintos medžiagos turi būti keičiamos naujomis, kokybiškomis.

1. **Atsakomybė užsakant medžiagas**

Rangovas yra atsakingas už medžiagų, gaminių ir pavyzdžių (kurių patikrinimo gali būti pareikalauta prieš darbų pradžią) užsakymą ir pristatymą. Visas sąnaudas, susijusias su aplaidumu ir delsimu užsakyti pakankamai iš anksto, padengia Rangovas.

Rangovas turi pateikti Užsakovui patvirtinti medžiagų, kurios bus įtrauktos į Darbus, pavyzdžius. Darbams panaudotos medžiagos turi būti ne prastesnės kokybės, nei patvirtinti pavyzdžiai.

1. **Higienos reikalavimai**

Rangovas turi užtikrinti, kad visos darbo vietos būtų rūpestingai prižiūrimos ir atitiktų šalies įstatymų bei normų nustatytus higienos reikalavimus. Šiuo tikslu Rangovas turi pateikti ir reguliariai valyti reikiamus įrenginius. Rangovas, suderinęs su Inžinieriumi, turi pasirūpinti reikiamu atliekų šalinimu.

Tiekėjas (rangovas) turės laikytis galiojančių sanitarinių higienos normų tose patalpose ir dėvėti švarią tvarkingą aprangą, užtikrinti švarą darbo zonoje, esant poreikiui dėvėti sterilias apsaugos priemones. Patalpų grindys, per kurias bus transportuojamos medžiagos, privalo būti apsaugotos patvaria lengvai valoma medžiaga.

Darbų metu Tiekėjas (rangovas) privalės naudoti visas įmanomas priemones dulkėtumui panaikinti darbų atlikimo metu: įrengti sandarias laikinas pertvaras atskiriant darbo zoną nuo švarių patalpų, naudojami įrankiai turi būti su dulkių nutraukėjais kurie privalo būti įjungti į sandarias dulkių išsiurbimo/filtravimo sistemas, patalpose įrengti dulkių išsiurbimo/filtravimo įrangą kuri privalo turėti HEPA filtrus arba surinkti dulkes į rezervuarus kurie paskui bus ištuštinami į specialius konteinerius

1. **Reikalavimai patalpų valymui**

Visų statybos etapų metu Rangovas privalo laikytis visų Lietuvoje galiojančių įstatymų, taisyklių, ir tiesiogiai susijusių reikalavimų, bei atsižvelgti į visas priemones, projekto valdymą ir administravimą, kurie reikalingi užtikrinti aplinkosauginius reikalavimus.

Rangovas bus atsakingas už tinkamą statybos atliekų ir nuotekų tvarkymą visose savo darbų vykdymo vietose ir turi tiksliai laikytis Užsakovo reikalavimų.

Po darbo dienos/pamainos Tiekėjas (rangovas) privalės išvalyti aplinką prie remonto vietos taip pat medžiagų transportavimo ir darbuotojų judėjimo kelius iki remonto vietos.

1. **Aplinkosauginiai reikalavimai, dėl atliekamų darbų, naudojamų medžiagų, taros ir susidarančių atliekų**

Statybinių medžiagų ir gaminių pakuočių atliekos - pakuotės grąžinamos tiekėjui, pakartotinai naudojamos, perdirbamos ar kitaip naudojamos.

Statybos produktų sudėtyje neturi būti sieros heksafluorido (SF6);

Patalpų vidaus ir išorės dažų sudėtyje neturi būti daugiau kaip 0,01 % pagal masę pavojingų cheminių medžiagų, klasifikuojamų priskiriant bet kurią iš toliau nurodytų pavojingumo frazę pagal Reglamentą (EB) Nr. 1272/2008: toksiškos ar labai toksiškos (H300, H301, H304, H310, H311, H330, H331), toksiška patekus į akis (EUH070), kenkia organams (H370), galinčios pakenkti organams (H371), veikiant ilgą laiką pakenkia kai kuriems organams (H372, H373), galinčios sukelti alerginę odos reakciją (H317), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd, H362), pavojingos vandens aplinkai H400.

Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ (toliau-Aprašas) 4.1 punktu, taikant Aprašo 2 priede nustatytus minimalius aplinkos apsaugos kriterijus II skyriuje „Pakuotės“, XII skyriuje „Pastatų projektavimo paslaugos ir jų statybos darbai“ ir XIII skyriuje „Statybinės medžiagos“ nustatytus minimalius aplinkos apsaugos kriterijus.

1. **Kvalifikaciniai reikalavimai nekeliami**
2. **Techninės užduoties priedai:**
3. Patalpų architektūrinės dalies projektas.
4. Patalpų elektrotechninės dalies projektas
5. Esamas patalpų planas.
6. Preliminarūs darbų kiekiai architektūrinės dalies ir konstrukcinės dalies.
7. Preliminarūs darbų kiekiai elektrotechninės dalies